**Smågruppesamling uke 41:**

*Bibeltekst: Joh, 7, 14-17;*

Søndag 3. oktober var overskrift på talen «Den som vil gjøre hans vilje». Det handlet om betydningen av å gjøre Guds vilje. Og at det å gjøre hans vilje får stor betydning både for oss og for våre omgivelser. Det vi gjør former oss over tid mer enn hva vi tenker og sier. Guds vilje er god, og den som vil gjøre hans vilje får del i noe mer. Folk har til alle tider stilt spørsmål ved troverdigheten av Jesu ord, noe de gjør også i denne bibelteksten. Jesu svar på deres skepsis er å be dem teste dette ut ved å gjøre Guds vilje. For som Jesus sier: «Den som vil gjøre hans vilje, skal skjønne om læren er av Gud, eller om jeg taler ut fra meg selv». Ordet skjønne oversettes også med ordet kjenne. Dette betyr å kjenne i betydningen erfare, eller en dyp erkjennelse av noe. Med andre ord, så skjer det noe med folk i deres forhold til Gud når de begynner å gjøre hans vilje.

*Les bibelteksten over, og samtal ut fra spørsmålene under:*

1. Samtal om forholdet mellom det å ville gjøre Guds vilje, og det å få erfaringer med Gud. Del gjerne personlige erfaringer med hverandre.
2. Vers 17 sier ikke at den som gjør Guds vilje skal kjenne, men den som vil gjøre hans vilje skal kjenne. Diskuter forskjellen på disse to utsagnene.
3. Det Jesus sier i vers 17 skjerddei en kontekst med mennesker som ikke trodde. Snakk om hvordan du kan bruke dette verset i møte med arbeidskollegaer og andre som ikke tror.